ограниченията за употреба са в определени граници.
 (11)
 Системата следва да бъде опростена, за да се избегне възможността в приложение II към Регламент (ЕО) No 889/2008 да се посочват употреби, които вече не са одобрени в Регламент за изпълнение (ЕС) No 540/2011. В същото време следва да се посочи, че всички употреби, които с Регламент за изпълнение (ЕС) No 540/2011 са одобрени за селското стопанство като цяло, са автоматично разрешени и в биологичното производство, освен когато е специално указано, че за определени употреби се прилагат по-ограничителни условия.
 (12)
 Съгласно процедурата, предвидена в член 16, параграф 3 от Регламент (ЕО) No 834/2007, някои държави членки предоставиха документация относно някои вещества на останалите държави членки и на Комисията с оглед на това те да бъдат разрешени и включени в приложение II към Регламент (ЕО) No 889/2008. Документацията е разгледана от експертната група и Комисията.
 (13)
 В своите препоръки (5) експертната група стигна до заключението, наред с другото, че веществата въглероден диоксид, кизелгур (инфузорна пръст), мастни киселини и калиев бикарбонат отговарят на биологичните цели и принципи. Поради това тези вещества следва да бъдат включени в приложение II към Регламент (ЕО) No 889/2008. В допълнение, с цел привеждане на наименованията на активните вещества в съответствие с Регламент за изпълнение (ЕС) No 540/2011, е целесъобразно наименованието „калиева сол на мастни киселини“ (мек сапун) да се промени на „мастни киселини“.
 (14)
 В съответствие с член 23 от Регламент (ЕО) No 1107/2009 на Европейския парламент и на Съвета (6) основни вещества са вещества, които са полезни за растителната защита, но не се употребяват преимуществено за тази цел. Много от тях са използвани традиционно в биологичното селско стопанство, преди дори да бъдат класифицирани като основни вещества. Сред тях има множество хранителни продукти от растителен или животински произход. Целесъобразно е да се разреши употребата на тези основни вещества в биологичното селско стопанство и съответно те да бъдат включени в приложение II към Регламент (ЕО) No 889/2008, ако отговарят на двата критерия — да попадат в обхвата на определението за „храни“, посочено в член 2 от Регламент (ЕО) No 178/2002 на Европейския парламент и на Съвета (7), и да са с растителен или животински произход.
 (15)
 В приложение VI към Регламент (ЕО) No 889/2008 са изброени фуражните добавки, чиято употреба в биологични продукти е разрешена в съответствие с член 14, параграф 1, буква г) и член 16, параграф 1, буква г) от Регламент (ЕО) No 834/2007.
 (16)
 С цел привеждане в съответствие с подхода, приет в Регламент (ЕО) No 1831/2003 на Европейския парламент и на Съвета (8) представянето на приложение VI следва да бъде изменено. По-специално лявата колона на таблицата в приложение VI следва да бъде изменена, като се посочи специфичният идентификационен номер на добавките или функционалните групи, и класификацията в групата на „технологичните добавки“ и „хранителните добавки“ следва да се приведе в съответствие с класификацията, използвана в Регламент (ЕО) No 1831/2003. Наименованието на веществата от групата на „зоотехническите добавки“ в раздел 4 от приложение VI към Регламент (ЕО) No 889/2008 следва също да се приведе в съответствие с текста